ועדת העבודה, הרווחה והבריאות, כנסת 16, פרוטוקול מספר 38, 2003-07-08 10:30

שאול יהלום: אני מתכבד לפתוח את ישיבת ועדת העבודה, הרווחה והבריאות.

שאול יהלום: על סדר היום: תקנות הגבלת עישון במקומות ציבוריים (קביעת שלטים) (תיקון), התשס"ג-2003.

שאול יהלום: לא נמצא כאן אף נציג מהמוסד לביטוח לאומי או ממשרד המשפטים.

שאול יהלום: נמצאת איתנו גברת אילנה מישר ממשרד הבריאות, ומה שהיא תסכים - יהיה.

ג'ודי וסרמן: זהו תיקון משהו שכנראה נשמט בישיבה הקודמת.

ג'ודי וסרמן: ב-11 ביוני נדונו בוועדה תקנות הגבלות עישון במקומות ציבורים (קביעת שלטים) - תקנות של משרד הבריאות.

ג'ודי וסרמן: נעשו בוועדה לא מעט תיקונים בנוסח שמשרד הבריאות הביא, ונוצר מצב שהוועדה לא אישרה משהו ולא אושר משהו במקומו.

ג'ודי וסרמן: בתוספת השלישית בתקנות יש פירוט של מקומות ציבוריים בהם יוצגו שלטים, מקומות ההתקנה, המספר המזערי של השלטים וכו'.

ג'ודי וסרמן: בתיקון לתקנות ב-11 ביוני נוספה החובה להתקין שילוט בדבר איסור העישון באולם המתנה (בלובי), כאשר סוכם והוחלט שגודל השלט יהיה 20X30 ס"מ ולא 50X60 ס"מ כפי שמשרד הבריאות ביקש.

ג'ודי וסרמן: משרד הבריאות ביקש שייתלה שלט אחד כל 20 מטר אורך קיר, והדבר הזה לא אושר.

ג'ודי וסרמן: במקומות אחרים בהם לא אושר שלט אחד לכל 20 מטר הוועדה אישרה שלט אחד לכל 30 מטר.

ג'ודי וסרמן: בקשת המשרד כאן היא לקבוע גם במקום הזה שלט אחד לכל 30 מטר, כי נכון לעכשיו אם אין אישור - אין החלטה לגבי המספר המזערי של השלטים ובעצם אין תוקף כלשהו להחלטה.

ג'ודי וסרמן: בקשת המשרד היא, שבאותו פריט ייעשה התיקון.

שאול יהלום: אני מעמיד זאת להצבעה.

שאול יהלום: בעד - 3 נגד - אין נמנעים - אין תקנות הגבלת עישון במקומות ציבוריים (קביעת שלטים) (תיקון), התשס"ג-2003, נתקבלו.

מתן וילנאי: נכנסתי כרגע.

מתן וילנאי: תצרף אותי למצביעים בעד.

שאול יהלום: אצרף אותך למצביעים בעד.

שאול יהלום: שלושה חברי-כנסת הצביעו בעד, אין מתנגדים ואין נמנעים.

שאול יהלום: התקנות אושרו.

שאול יהלום: תודה רבה.

שאול יהלום: הצעת חוק כתוביות ושפת סימנים בשידורי טלוויזיה, התשס"ב-2002 - החלת דין רציפות

שאול יהלום: בקדנציה הקודמת התגלגלה בכנסת הצעת חוק כתוביות ושפת סימנים בשידורי טלוויזיה, התשס"ב-2002, והיא נקראה: חוק משעני.

שאול יהלום: הצעת חוק זו הוגשה ע"י קבוצת חברי-הכנסת מרדכי משעני, אליעזר זנדברג, יהודית נאות, אילן גילאון, אליעזר כהן, נחום לנגנטל ואיוב קרא.

שאול יהלום: החוק קיים מאחר וחלק מחברי-הכנסת יכולים להגיש חוקים.

שאול יהלום: לצערנו, נפרדנו ממרדכי משעני, מאילן גילאון ומנחום לנגנטל כי אינם חברי-כנסת ומאליעזר זנדברג ויהודית נאות - כי הם שרים.

שאול יהלום: חברי כנסת כיום: אליעזר כהן ואיוב קרא.

שאול יהלום: יש שני חברי-כנסת, אליעזר כהן ואיוב קרא, שיכולים להמשיך עכשיו עם החוק.

שאול יהלום: מאחר שאנו רק מבקשים להחיל דין רציפות, אציג את הצעת החוק בקצרה.

שאול יהלום: זהו חוק המדבר על כך שבמשדרי הטלויזיה לכל אורך הערוצים יהיו שידורים מתורגמים בכתוביות, כך שהם יגיעו בטווח הארוך, נדמה לי ב-2007, לכדי 85%.

מיטל דמארי: ל-100%.

שאול יהלום: הם יגיעו ל-100%.

שאול יהלום: בסעיף 4, בהצעת החוק, יש את הטבלה לגבי ההדרגתיות: החל ב-1 בינואר השנה - 30%, אבל כבר בעוד כמה חודשים זה יעלה ל-40% וכן הלאה עד שמגיעים ל-100%.

שאול יהלום: בנוסף, אפשר לשנות זאת בקריאה שנייה וקריאה שלישית, ואינני נכנס לפרטים, תהיה גם מהדורת חדשות אחת בשפת הסימנים כל יום.

שאול יהלום: באופן כללי, הצגתי את הנושא נכון.

שאול יהלום: כידוע, זה חוק שעבר קריאה ראשונה, ואם נבקש להחיל את הרציפות, ואם נחיל את הרציפות עליו, כלומר אם מליאת הכנסת תסכים לכך - הרי שבמקום להתחיל מהתחלה אנו נמשיך מקריאה ראשונה.

שאול יהלום: לכן, הוועדה מציעה לבקש ממליאת הכנסת להחיל את הרציפות על החוק הזה.

שאול יהלום: האם יש מישהו מאורחינו שרוצה לומר משהו?

מתן וילנאי: למה נדרשים האחוזים האלה?

שאול יהלום: הם רוצים לעשות זאת בהדרגתיות.

שאול יהלום: יש לנושא התנגדות.

שאול יהלום: מבחינת ערוצי הטלויזיה, אין זה פשוט לעשות את הכתוביות.

שאול יהלום: יש את הטענה הכספית, וכשמדובר בשפת הסימנים זו טענה יותר חזקה.

שאול יהלום: הטענה הראשית שלהם היא טענה שזה מפריע לעין, והעין איננה מתורגלת לראות זאת.

שאול יהלום: ממילא מאחר והעין לא מתורגלת לראות זאת, נניח זכיינים באים בטענות שהפרסומת לא מספיק נגבית בסכומים גבוהים.

שאול יהלום: בכל אופן, הם עושים זאת לא ברצון.

שאול יהלום: לכן, כדי שהעין תתרגל, כדי שהציבור יתרגל או כדי שה"מכה" עליהם תהיה בשלבים, זו הצעת החוק.

שאול יהלום: אם נחליט אחרי קריאה ראשונה לצמצם את קצב האחוזים, נוכל לעשות זאת.

שאול יהלום: רְאוּ זאת כהצעה ראשונית.

מיטל דמארי: אני מיטל דמארי מהרשות השנייה.

מיטל דמארי: ברצוני להביא לתשומת לב הוועדה, שמחר אנו נשב עם ועדת החינוך ואנו רוצים להעביר את הכללים שלנו, בהם קבענו מדרג ומיכסות, אחרי שקיימנו מספר שימועים עם כל הנציגים המעורבים בדבר, גם נציגים של ארגוני החירשים.

מיטל דמארי: מחר אנו רוצים להעביר את הכללים שלנו לאישור הוועדה.

שאול יהלום: אני מברך אתכם.

שאול יהלום: ראיתי את הכללים שלכם, והם מאוד סבירים וטובים, אלא שזה בהתנדבות ואתם לא חייבים.

שאול יהלום: הרעיון כאן הוא, שאם מחר מועצת הרשות מתחרטת או רוצה להוריד, היא לא תוכל לעשות זאת כי יהיה חוק.

שאול יהלום: מה שאתם עשיתם הוא מרצונכם, וראויים אתם לברכה על כך, אבל זה מסלול מרצון ולא מתוקף החוק.

שאול יהלום: האם עוד מישהו רוצה להעיר משהו?

שאול יהלום: - לא.

שאול יהלום: אני מעמיד להצבעה את בקשת ועדת העבודה, הרווחה והבריאות להחיל דין רציפות על הצעת חוק כתוביות ושפת סימנים בשידורי טלוויזיה, התשס"ב-2002.

שאול יהלום: ה צ ב ע ה בעד - 3 נגד - אין נמנעים - אין בקשת ועדת העבודה, הרווחה והבריאות, להחיל דין רציפות על הצעת חוק כתוביות ושפת סימנים בשידורי טלוויזיה, התשס"ב-2002, נתקבלה.

שאול יהלום: שלושה חברי-כנסת הצביעו בעד, אין מתנגדים ואין נמנעים.

שאול יהלום: אנו מבקשים את החלת הרציפות.

שאול יהלום: תודה רבה.

שאול יהלום: הצעת חוק הביטוח הלאומי (תיקון מס' 58) (הגדרת התגמול המזערי), התשס"ב-2003 -

שאול יהלום: הנושא הבא בסדר-היום הוא: בקשה להחלת דין רציפות על הצעת חוק הביטוח הלאומי (תיקון 58) (הגדרת התגמול המזערי), התשס"ב-2002, והפעם נמצא איתנו מציע החוק, חבר הכנסת אבשלום וילן.

שאול יהלום: זו הצעת חוק של חברי-הכנסת מוסי רז ואבשלום וילן.

שאול יהלום: חבר-הכנסת לשעבר מוסי רז איננו איתנו, ונשאר רק חבר-הכנסת אבשלום וילן שיסביר את החוק בקצרה ואז נחליט אם אנו רוצים לבקש את החלת הרציפות.

שאול יהלום: חבר-הכנסת וילן, נדמה לי שהיום עולה איזה שהוא חוק שלך במליאה.

אבשלום וילן: פיצלנו את החוק הזה לשני זנבות.

אבשלום וילן: היום, עולה העניין שפיטורי איש מילואים ייחשבו כעבירה פלילית עם קנס של 67 אלף שקל.

שאול יהלום: חבר-הכנסת פרוש, אתה איתנו ויושב כה רחוק מאיתנו, בסוף השולחן.

שאול יהלום: האם אדוני ישב כאן בהחלת דין הרציפות?

מאיר פרוש: לא.

שאול יהלום: אנו מברכים את חבר הכנסת אבשלום וילן, שהיום במליאה עולה חוק על סנקציות על אנשים שמפטרים עובדים שיצאו במילואים.

שאול יהלום: נדון בזה במליאה, וגם זה כבר עבר בקדנציה הזאת את הוועדה הזאת.

שאול יהלום: הצג לנו את החוק השני.

אבשלום וילן: למען גילוי נאות אוסיף, שעורך-הדין גיא קריגר ממשרד האוצר דיבר איתי אתמול.

אבשלום וילן: פיצלנו את החוק, שעולה הערב במליאה, לשני חוקים נפרדים, והם מתנגדים מאוד לזנב.

אבשלום וילן: אמרתי: "אין לי בעיה.

אבשלום וילן: כשתגיע הוועדה, ישכנעו אותנו.

אבשלום וילן: אנו פתוחים לשכנוע".

אבשלום וילן: אבל, בגלל ההצעה שלהם, הלכנו אז כדי לסדר את הצד המשפטי.

אבשלום וילן: לכן, אין שום סיבה הערב להתנגד לצד שיש עליו קונצנזוס.

אבשלום וילן: לא הסכמתי לשום עסקאות, ואמרתי לו זאת גלויות.

אבשלום וילן: אמרתי, שהדיון בוועדה יהיה פתוח וגלוי ושאני כמציע בטח לא אעשה עסקאות שיתמכו בקריאה ראשונה הלילה ובוועדה נוריד.

אבשלום וילן: הוועדה סוברנית להחליט.

אבשלום וילן: יכול מאוד להיות שהם ישכנעו, ויכול להיות שהם צודקים.

אבשלום וילן: למען גילוי נאות, מסרתי את הדברים.

אבשלום וילן: זהו חוק שעבר בכנסת הקודמת בתמיכת למעלה מ-50 חברי כנסת ובהתאם לחוקים החדשים, ועיקרו שהתגמול, שמחושב לאנשי המילואים, יהיה על בסיס השכר הממוצע במשק ולא שכר המינימום, מחולק לכמות הימים שהמשרת שירת.

שאול יהלום: אם אני יוצא עכשיו למילואים, בדרך כלל זה לא עניין אותי שכן אני מקבל משכורת רגילה - נכון?

שאול יהלום: אבשלום וילן: כן.

שאול יהלום: אתה מדבר על סטודנטים.

אבשלום וילן: בעיקר על סטודנטים ועל כאלה שהם מתחת לשכר הממוצע במשק.

אבשלום וילן: הבסיס לחישוב הוא שכר מינימום.

אבשלום וילן: דיברתי עם קצין מילואים ראשי, תת-אלוף אוריאל היימן, שעמדתו ברמה העקרונית, מיום כניסתו לתפקיד, היתה שצריך לתקן את העיוות הזה, שזה לא הוגן ושזה המינימום שבמינימום.

אבשלום וילן: אבל, כל מוסדות המדינה התנגדו עקב העלות הכרוכה בכך.

אבשלום וילן: גם קצין מילואים ראשי, שמייצג היום את המדינה, אמר שהאוצר מתנגד והרשויות המוסמכות מתנגדות מסיבות כלכליות אבל אין ספק שהתביעה העקרונית צודקת.

אבשלום וילן: הצעתי לשר האוצר הקודם, שבינתיים קיבל שידרוג- - -

שאול יהלום: האם אנו מדברים על הפרש שבין 4,000 שקל ל-7,000 שקל בערך?

אבשלום וילן: בגדול, כן.

מתן וילנאי: מה עם מובטלים?

סא"ל דוד גבאי: זה בין 3,000 שקל ל-5,000 שקל.

אבשלום וילן: בין 3,500 שקל ל-7,000 שקל.

סא"ל דוד גבאי: נכון.

שאול יהלום: השכר מצטמצם.

שאול יהלום: עוד מעט הם מתחברים.

סא"ל דוד גבאי: לא.

סא"ל דוד גבאי: ככל שהשכר הממוצע יורד, אז 47% זה השכר מינימום.

סא"ל דוד גבאי: אבשלום וילן: ברורה לי המגבלה שבמשק, אבלאמרתי שזו קריאת כיוון של מדינת ישראל כלפי הציבור הקטן של משרתי המילואים.

סא"ל דוד גבאי: הצעתי, ואני מציע גם פה, שאם המדינה תהיה מוכנה להצטרף, אנו נכתוב "שכר ממוצע", אבל כמו שבנושא החירשים נתנו מודל של חמש שנים, אני מוכן לשבת עם הנציגות המוסמכת ולהגיע למודל של עשר שנים או של שתי-עשרה שנה - לתת זאת בטווח ארוך.

מתן וילנאי: מה פתאום?

מתן וילנאי: מה פתאום 12 שנה?

מתן וילנאי: שלוש שנים.

אבשלום וילן: אני מוכן לעשר שנים ולחמש שנים.

אבשלום וילן: אני מוכן, שהעלות השנתית לא תהיה 200 מיליון שקל כמו שכתוב פה, אלא 20-30 מיליון שקל.

אבשלום וילן: אבל, להתחיל בפתרון.

אבשלום וילן: אני אומר זאת מסיבה פשוטה מאד.

שאול יהלום: מה שדיברנו זה לא רק על המקבל.

שאול יהלום: כשדיברתי על ההבדל בין אדם עובד קבוע במשכורת, לא משנה איזו, לבין סטודנט, התכוונתי באמת שזה על המקבל.

שאול יהלום: אבל, האם זה גם הנותן?

שאול יהלום: כלומר, גם כשהביטוח הלאומי משלם לחבר-כנסת שיצא למילואים, הוא משלם שם לפי המשכורת והוא לא משלם מינימום.

ג'ודי וסרמן: כן.

ג'ודי וסרמן: זה לפי ההכנסה.

שאול יהלום: כלומר, מדובר רק על אנשים לא עובדים.

יעקב עמר: לא.

סא"ל דוד גבאי: זה מי שמרויח פחות מהשכר הממוצע.

סא"ל דוד גבאי: אם אני היום עובד ומקבל 6,000 שקל, לפי ההצעה הזאת כשאצא למילואים אקבל מביטוח לאומי עכשיו 7,000 שקל במקום 6,000 שקל.

ישי יודקביץ: זה שיפור לבעלי ההכנסה הנמוכה במשק.

סא"ל דוד גבאי: לא הנמוכה, אלא אלה שמתחת לשכר הממוצע.

שאול יהלום: בואו ונעמיק בזה.

שאול יהלום: אתה אומר: "קודם כל, אדם עובד ומרויח 5,000 שקל בחודש".

שאול יהלום: אני שואל אותך בינינו: למה?

שאול יהלום: אבשלום וילן: כשאתה עובד פה בכנסת, אתה עובד חמישה ימים ארוכים בשבוע ולפעמים ימי שישי, וזה - לא.

סא"ל דוד גבאי: יש הצעה אחרת.

סא"ל דוד גבאי: הגשנו את זה.

אבשלום וילן: אני יודע שיש הצעה.

אבשלום וילן: שאלתי: למה?

אבשלום וילן: מה הרציונל?

אבשלום וילן: אם אתה במילואים, אתה משרת שבעה ימים בשבוע בתפקיד, אז הרציונל של למה אתה מקבל במקרים האלה קצת יותר במקרה דנן- - -

שאול יהלום: אם, נניח, אני מרויח 10,000 שקל, למה שלא אקבל 11,000 שקל?

אבשלום וילן: לא.

שאול יהלום: אני בעד שכל אחד שיוצא למילואים יקבל באותו שבוע לפי שכר של 100 אלף שקל בחודש.

שאול יהלום: ראיתי היום, שיעקב פרי, יושב-ראש בנק המזרחי, יקבל 60% משרה, והשכר, חוץ מהרכב וההטבות, הוא 90 אלף שקל על 60%.

סא"ל דוד גבאי: הוא יהיה צמוד למדד.

שירלי אברמי: הוא יהיה צמוד למדד רק כשהוא עולה.

שאול יהלום: אני מציע שזה יהיה הסטנדרט.

שאול יהלום: כמו שאתה אומר, כל אחד יוצא למילואים ומסכן אפילו את חייו לפעמים, וברור שהוא צריך לקבל לפי 100 אלף שקל לחודש.

שאול יהלום: אבל, אין כסף.

שאול יהלום: אנו צריכים ללכת לפי ההגיון המינימלי, ולא לתת צ'ופרים עכשיו.

שאול יהלום: ההגיון אומר, שאם אדם מביא הביתה כל חודש 10,000 שקל, גם במילואים הוא לא צריך שיהיו בחשבון הבנק פחות מ-10,000 שקל.

שאול יהלום: זה שהוא עובד קשה באותו שבוע - אולי אחד עובד קשה בעבודה ויש לו שעות נוספות, ואולי הוא עובד בלילה ואולי זו אחות שעובדת בלילה במשמרות.

שאול יהלום: במילואים, במקרה, היא עובדת בשעות 08:00-12:00 והיא גמרה את המרפאה.

שאול יהלום: אני אומר שאי-אפשר לדעת.

שאול יהלום: אתה אומר: "אותו כסף.

שאול יהלום: אינני רוצה שיפחת".

שאול יהלום: לכן, כמו שאתה לא מעלה לחבר-כנסת עוד אלף שקל בחודש בגלל שהוא יצא למילואים, אני חושב שאם נלך לקראת זה- - -

אבשלום וילן: אין לי בעיה.

אבשלום וילן: כמה זה יחסוך?

אבשלום וילן: היו"ר שאול יהלום: ואז, אתה בא ומדבר על אדם מובטל.

אבשלום וילן: אני עושה שיפוי כמה הוא שווה.

אבשלום וילן: כשהוא מובטל ולא עושה כלום, אין לי ברירה ואני נותן לו שכר מינימום וזה כמו מתנה.

אבשלום וילן: בינינו, לא מגיע לו כלום, הוא לא עבד כלום ומדינת רווחה נותנת לו תשלום העברה, צ'ופר.

אבשלום וילן: מה אתה אומר?

אבשלום וילן: - שכר מינימום.

אבשלום וילן: אבל, אם, כדבריך, אדם יוצא למילואים ונותן למדינה וכו' - אני אומר: תן לו לפי שכר ממוצע.

אבשלום וילן: יש היגיון שאתה יכול להסביר זאת במצב כספי קשה.

אבשלום וילן: השאלה היא: האם אתה היית מוכן לצמצם לזה, ואז נראה כמה זה עולה למדינה?

אבשלום וילן: אין לי בעיה, אבל, להערכתי, המספר- - -

סרן אלה אלון: זה הופך להיות בעייתי במובן הערכי, כי לא יתכן שמישהו שעובד יקבל פחות ממישהו שהוא מובטל, כלומר מי שהוא מובטל יקבל שכר ממוצע ומי שעובד יקבל פחות מזה.

הראל בלינדה: זה לא סביר.

מתן וילנאי: זה בלתי סביר.

מתן וילנאי: חבר-הכנסת וילן, מה שאתה אומר זה בפירוש לתת פרס לאלה שיוצאים למילואים.

מתן וילנאי: בקלות הם יכולים לא לצאת למילואים, אם מדובר באדם במצב קשה.

מתן וילנאי: עובדה שהוא מרויח.

מתן וילנאי: אתה רוצה לעזור לו.

אבשלום וילן: היושב-ראש, הטענה, שהם טענו, נכונה.

אבשלום וילן: ייצא מצב אבסורדי:

אבשלום וילן: סטודנט שלומד ולא עובד יקבל לפי השכר הממוצע, ומי שעובד ב-5,000 שקל יקבל פחות ממנו.

אבשלום וילן: אני, בהחלט, מקבל את התיקון שאמר חבר-הכנסת וילנאי.

מתן וילנאי: לא.

מתן וילנאי: אבל, אתה אמרת.

מתן וילנאי: אני רק מפרש אותך.

אבשלום וילן: חבר-הכנסת וילנאי אומר: בסופו של דבר, זה סוג מסוים של צ'יפור של אותה קבוצה של 5% שהולכת למילואים.

אבשלום וילן: אני מזכיר לכם, ש-95% לא עושים מילואים.

אבשלום וילן: הסיפור הזה של 150-200 מיליון שקל הוא עורבא פרח.

אבשלום וילן: יושב אגף תקציבים, רוצה להפחית ו'מרביץ' 'בום'.

אבשלום וילן: אף אחד עדיין לא הביא לי את התחשיב על כמה ימי מילואים מדובר.

אבשלום וילן: צריך שיביאו את הדוחות מהביטוח הלאומי, ויראו באמת במה דברים אמורים.

אבשלום וילן: עושים זאת למען השקיפות.

אבשלום וילן: פעם אחת תביאו את המספרים והטבלאות עד הסוף - מספרי אמת.

אבשלום וילן: כבר עברתי את הסרט הזה איתכם.

סא"ל דוד גבאי: דרך אגב, התמחור שנעשה הוא לא תמחור של אגף התקציבים, אלא של הביטוח הלאומי שהוא זה שמשלם.

סא"ל דוד גבאי: כלומר, אין לנו פה איזה שהוא משהו.

סא"ל דוד גבאי: אין שום בעיה, ונעביר לך את התמחור המדוייק לפי רמות שכר ממוצע שאנשים מקבלים.

סא"ל דוד גבאי: היו"ר שאול יהלום: אתה חייב להעביר.

סא"ל דוד גבאי: זו הצעת חוק תקציבית.

סא"ל דוד גבאי: הצעתי לחברי הוועדה - זו הצעת חוק תקציבית שברור, לדעת כולנו, עולה יותר מחמישה מיליון שקל.

סא"ל דוד גבאי: נצטרך בוועדה להביא תמחירים, ולפיהם אולי נחלק ואולי נעשה כל מיני דברים כאלה.

סא"ל דוד גבאי: שירלי אברמי, אני מסמיך את חבר-הכנסת וילן ואת מ.מ.מ.

סא"ל דוד גבאי: גם להגיש הצעה, ואז נדע את האמת.

סא"ל דוד גבאי: תשבו עם הכלכלנים וכו'.

שירלי אברמי: נפנה אליהם היום.

שאול יהלום: אני מציע שלא נעסוק בזה היום, כי, בינינו, בכל מקרה, בהנחה שזה יותר מחמישה מיליון שקל, ואני מניח שגם המ.מ.מ.

שאול יהלום: יודעים זאת, כי כאן אין חוכמות - כאן הכסף הוא כסף - אני מניח שיצטרכו 50 חברי-כנסת אם לא תהיה הסכמת ממשלה.

אבשלום וילן: האם זה מהשצריך גם בהחלת רציפות?

ג'ודי וסרמן: לא.

ג'ודי וסרמן: זה רק בקריאה ראשונה, קריאה שנייה וקריאה שלישית.

אבשלום וילן: ברציפות מספיק לי רוב רגיל.

אבשלום וילן: לאחר מכן, זה עובר לוועדה לדיון מסודר.

ג'ודי וסרמן: נכון.

שאול יהלום: לכן, אין כאן פחד.

שאול יהלום: לא יהיה כאן מחטף.

שאול יהלום: אני אומר זאת גם לעצמי, כנציג הקואליציה.

אבשלום וילן: יושב-ראש הוועדה, אני מבקש שאם, נניח, נעבור את הרציפות, באמת תנסה להוביל פשרה עם מערכת הביטחון לגבי הצעת החוק, כי אני אומר לך שהם עושים זאת בטווח של כמה שנים.

אבשלום וילן: זה סכום שאפשר לעמוד בו, ולאותת באופן ברור מאד על כיוון המילואים.

אבשלום וילן: יש התעקשות.

אבשלום וילן: איך הגענו עז ללמעלה מ-50 חברי-כנסת?

אבשלום וילן: כל חברי הקואליציה הצביעו נגד השר, כי רצו חברי-הכנסת לאותת שזה הכיוון שצריך ללכת בו.

אבשלום וילן: כולם אחראים - אופוזיציה, קואליציה - בנושא הזה, ולא עושים סתם.

אבשלום וילן: ניסיתי בנושא הזה לשכנע כבר, באין-ספור פגישות, את סגן שר הביטחון החדש שיתמוך.

אבשלום וילן: הוא חושב שאנו צודקים, אבל יש לו בעיה כי כל המערכת, בגלל הפחד התקציבי, לא מוכנה להיכנס לשום פשרה.

אבשלום וילן: לכן, יושב-ראש הוועדה, אני קורא לך כבר לנסות לשכנע אותם.

מתן וילנאי: אם כך, על מה אנו הולכים?

מתן וילנאי: אני מאוד תומך במה שחבר-הכנסת וילן אומר.

מתן וילנאי: אבשלום וילן: החוק צריך לעבור החלת רציפות.

מתן וילנאי: אם זה יעבור החלת רציפות, זה יבוא לפה לקריאה שניה ולקריאה שלישית.

שאול יהלום: לא בדיוק.

שאול יהלום: אני מציע, שנבקש כרגע את החלת דין הרציפות.

שאול יהלום: זה לא פשוט כי במליאה הממשלה יכולה להתנגד להחלת הרציפות, אבל זה כבר מאבק של חבר-הכנסת וילן במליאה.

שאול יהלום: אני, בכל אופן, אומר שלא נעשה כאן מחטפים.

שאול יהלום: אם החלת הרציפות תעבור, אני מבטיח שיהיו דיונים תקציביים מאוד מפורטים.

שאול יהלום: בנוסף, שמענו את המציע - ואם הוא מציע, ודאי שאני אעזור לזה - שמציע לנסות למצוא מיתון מידרגי.

שאול יהלום: לכן, אני מציע שאנו נבקש את החלת הרציפות.

ישי יודקביץ: ברצוני לציין לפרוטוקול, שאם הוועדה מחליטה לקדם הצבעה על הרציפות, הממשלה תתנגד להחלת הרציפות כל עוד לא ימוצו הדברים.

ישי יודקביץ: ועדת השרים לענייני מילואים, למשל, דנה בזה.

ישי יודקביץ: זהו אחד הנושאים שעולים בוועדת השרים לענייני מילואים, שבימים אלה אמורה לדון בכל מיני הצעות ובכל מיני רעיונות, תיקונים לחוק ביטוח לאומי ותיקונים אחרים שהעלו חבר-הכנסת וילן ואחרים.

ישי יודקביץ: דנים בכל ההצעות הללו.

ישי יודקביץ: אני מציע למצות את הדיונים בוועדת השרים לענייני מילואים ובצוות ההיגוי הבין-משרדי לענייני מילואים.

ישי יודקביץ: לממשלה, בשלב זה, יש החלטה להתנגד לרציפות, כל עוד לא מתמצים הדיונים.

ישי יודקביץ: זה עולה כסף.

שאול יהלום: חבר-הכנסת וילן, אם יקבלו בוועדה את הצעתי, אני משאיר לשיקול דעתך מתי הוועדה מגישה זאת למליאה.

שאול יהלום: מבחינתי, זה יכול להיות מחר, אבל אומר מר יודקביץ: "קח בחשבון שתהיה הצבעה והממשלה תתנגד".

שאול יהלום: הוא אומר: "חכה.

שאול יהלום: בוא וננסה לעשות דיונים.

שאול יהלום: בוא ונעשה מדרג.

שאול יהלום: בוא ונראה מה מחליטה ועדת שרים".

שאול יהלום: אני מוכן לחכות.

שאול יהלום: אבל, לא צריך לחכות לדיון הזה.

שאול יהלום: אנו נחליט היום, אם תקבלו את הצעתי, שמבחינת הוועדה לא צריך לחזור והרשות בידי יושב-ראש הוועדה מתי שהוא רוצה להגיש זאת למליאה - בסדר?

שאול יהלום: מתי שתגיד לי אני אגיש.

אבשלום וילן: אני רוצה לומר לפרוטוקול, שדיברתי עם שר הביטחון לגבי כל המכלול, והוא אמר לי שהוא מקים ועדה מיוחדת בנושא המילואים ותהיה גם נציגות של חברי-כנסת.

הראל בלינדה: הוקמה ועדה.

אבשלום וילן: זו לא הוועדה.

אבשלום וילן: נאמר, שיהיה בה נציג של חברי-הכנסת מטעם השדולה וכו', ולא יצא מזה דבר.

אבשלום וילן: הוקמה ועדת שרים לענייני מילואים, ואינני יודע בכלל מתי היא ישבה.

אבשלום וילן: ב-29 ביולי נקיים את יום המילואים בכנסת תחת חסות יושב-ראש הכנסת, סגן שר הביטחון וקצין מילואים ראשי שמאד עזרו, ועם חבר הכנסת כבל וחברי-כנסת נוספים אנו צריכים להזיע הרבה - כאשר עדיין אין חוק - כדי לשכנע את ראשי מערכת הביטחון להשתתף ביום כזה על מנת ליצור את האוירה הציבורית כדי באמת לדחוף את נושא המילואים קדימה.

אבשלום וילן: לכן, אל תנפנפו לי בוועדה הזאת.

אבשלום וילן: עם כל הכבוד הראוי, אנו לא פחות אחראים.

אבשלום וילן: לצערי, אם לא תהיה דחיפה רצינית של הכנסת מלמטה, דבר לא יזוז בוועדה.

אבשלום וילן: כך עובדת כל ביורוקרטיה מאז ומעולם.

שאול יהלום: רבותי, אני מציע לקבל כרגע את ההחלטה שאנו פונים למליאה להחלת הרציפות.

שאול יהלום: מועד ההצבעה במליאה יתואם ביני לבין המציע, ונקווה שזה גם יעבור.

אבשלום וילן: אפשר שזה יהיה ביום שלישי בערב.

שאול יהלום: אינך יכול לדעת זאת.

שאול יהלום: תיקח בחשבון, שאתה אומר זאת היום, ו-14 יום זה רץ.

שאול יהלום: אולי אתה רוצה ש-14 יום יסתיימו ב-29 ביולי - זה רעיון.

שאול יהלום: תחשוב על זה.

אבשלום וילן: הצעתי להם, אבל הם ביקשו לא לעשות זאת ביום המילואים.

שאול יהלום: אני מעמיד להצבעה את בקשת הוועדה ממליאת הכנסת החלת דין רציפות על הצעת החוק הביטוח הלאומי (תיקון מס' 58) (הגדרת התגמול המזערי), התשס"ב-2002, מאת חבר-הכנסת אבשלום וילן.

שאול יהלום: בעד - 4 נגד - אין נמנעים - אין בקשת הוועדה להחיל דין רציפות על הצעת חוק הביטוח הלאומי (תיקון מס' 58) (הגדרת התגמול המזערי), התשס"ב-2002, נתקבלה.

שאול יהלום: ארבעה חברי-כנסת הצביעו בעד, אין מתנגדים ואין נמנעים.

שאול יהלום: הבקשה נתקבלה.

שאול יהלום: אני נועל את הישיבה.

שאול יהלום: תודה לכולם.